text: Virðislønin til ungt listafólk fyri 2022 varð í kvøld handað listakvinnuni Aldu Mohr Eyðunsdóttir.
text: #000002
text: Virðisløn til ungt listafólk er 50.000 kr., og hon verður latin ungum, sum hevur víst serliga góðar gávur og fyri at eggja til framhaldandi virksemi og menning.
text: #000003
text: Alda Mohr Eyðunsdóttir hevur seinastu árini rættiliga gjørt vart við seg sum listakvinna, og hon er ein av teimum fáu at koma gjøgnum nálareygað til kongaliga danska listaháskúlan, har hon nú nemur sær masterútbúgving.
text: #000004
text: "Alda Mohr Eyðunardóttir er hugtikin av handarbeiði og brúkar tað á ymiskan hátt í sínari list, bæði við at tilevna tekstilverk við hond og at endurgeva tekstil í øðrum miðlum.
text: #000006
text: Tilfarið í listini hevur tilsipingar til føroyska mentan og handverk, millum teirra at veva, til fiskireiðskap og seyðaull. Hon er partur av einum ættarliði, har tilgongdin til handverkið er øðrvísi, og sambært ungu listakvinnuni er hetta eisini ein fyrimunur, tí verkini kunnu kennast meira erlig og beinleiðis."
text: #000007
text: Og í 2021 hevði unga listakvinnan sína fyrstu serframsýning í forhøllini í Listasavni Føroya.
text: #000009